Meglenorrumanos

Os meglenovlacos u meglenorrumanos (en meglenorrumano: Vlashi; en griego Βλαχομογλενίτες, Vlachomoglenítes) son un grupo etnico que habita en a rechión de Meglen, en a Macedonya griega en localidaz arredol d'a ciudat de Nânta, como Cupa, Liumnita, Birislav, Lundzini, Griva y Tarnacea, a l'ueste d'o curso meyo d'o río Vardar. En 1914 yeran 130.000 individuos. Charran una luenga romanz d'a branca balcanica dita meglenorrumano diferent de l'arrumano d'atros vlacos d'o sud d'o Danubio. Tamién se diferencian d'os vlacos d'o sud d'o Danubio en que no practican o pastoreyo transhumant estando tradicionalment sedentarios.

 Historia 
Bel autor creye que han plegau a Macedonya mes tarde que atros pueblos vlacos de Macedonya, talment dende a ribera bulgara de Danubio. Bi ha una teoría que diz que os meglenovlacos son descendients d'os pacinacos que fuoron establius en Meglena u Moglena dimpués d'una derrota debant d'os bizantins en tiempos d'Aleixo I Comneno, d'estar cierta esta hipotesi os pacinacos d'as estepas d'a zona danubiana serían en proceso de rumanización y de perda d'a luenga turquica u irían con éls muitos vlacos. A estos pacinacos los mencionan en o "Libro de los Emperadors":

En as guerras balcanicas beluns se refuchioron en Dobrucha (Rumanía). Por estar en part musulmans, cualques meglenovlacos han emigrau a Turquía convertindo-se en part d'os muhachirs (Karadjaovalides), poblacions musulmanas no turcas refuchiadas que s'han turquizau por estar ixemenadas.

Categoría:Pueblos vlacos
Categoría:Etnias de Grecia
Categoría:Etnias de Rumanía